«Ալավերդիում ոչ ոք չի պահանջում փակել գործարանը, բայց մենք իրավունք ունենք հասկանալու՝ ինչ վտանգներ է ներկայացնում այս արտանետումը», - «Ազատությանն» ասաց նախաձեռնող խմբի անդամ Օլեգ Դուլգարյանը։ - «Երևի արդեն մեկ տարուց ավել կլինի, երբ որ մարդիկ սկսել են խոսել արտանետումների այս խելագար վիճակի մասին, երբ որ ամբողջ քաղաքը պատվում էր ծխով: Նախկինում այդպիսի դեպքերը ավելի քիչ էին լինում: Բնականաբար, տրամաբանորեն սկսում ես մտածել, որ արտանետումները ավելի շատ են»: